BA ยกเลิกเที่ยวบิน “สมุย-ภูเก็ต-หาดใหญ่” ยาวถึง 31 ม.ค. รับประกาศศบค.
BA ยกเลิกเที่ยวบิน "สมุย-ภูเก็ต-หาดใหญ่" ยาวถึง 31 ม.ค. รับประกาศศบค.
BA ยกเลิกเที่ยวบิน "สมุย-ภูเก็ต-หาดใหญ่" ยาวถึง 31 ม.ค. รับประกาศศบค.
8 ม.ค. 2564

รายงานข่าวจากสายการบินบางกอกแอร์เวยส์ส แจ้งว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และประกาศของ ศบค. ในการขอความร่วมมือประชาชนชะลอการเดินทางข้ามจังหวัด บริษัท การบินกรุงเทพ จำกัด (มหาชน) หรือ BA หรือ สายการบินบางกอกแอร์เวย์ส จึงมีความจำเป็นที่จะต้องประกาศยกเลิกเที่ยวบินเป็นการชั่วคราวเพิ่มเติม 2 เส้นทางบิน ได้แก่ เส้นทาง สมุย-ภูเก็ต (ไป-กลับ) และเส้นทาง ภูเก็ต-หาดใหญ่ (ไป-กลับ) ตั้งแต่วันที่ 10-31 มกราคม 2564
และจะปิดให้บริการสำนักงานออกบัตรโดยสาร สำนักงานใหญ่ (ถนนวิภาวดีรังสิต) เป็นการชั่วคราว ตั้งแต่วันที่ 11-31 มกราคม 2564 ทั้งนี้ ผู้โดยสารสามารถติดต่อบริษัทฯ ได้ตามช่องทางต่างๆ ดังนี้
– คอลเซ็นเตอร์ โทร 1771 และโทร 02-270-6699 (ตั้งแต่เวลา 08.00 น. – 20.00 น.)
– อีเมล [email protected]
– PG Live Chat https://bit.ly/PGLiveChatTH
โดยผู้โดยสารที่ถือบัตรโดยสารในเที่ยวบินที่ได้รับผลกระทบจากการยกเลิกเที่ยวบินดังกล่าว สามารถติดต่อสายการบินฯเพื่อเปลี่ยนแปลงการเดินทางได้โดยไม่มีค่าธรรมเนียมในการเปลี่ยนแปลงบัตรโดยสาร สำหรับผู้โดยสารที่ออกบัตรโดยสารผ่านทางตัวแทนจำหน่าย กรุณาติดต่อตัวแทนจำหน่ายของท่าน
 
 
 